Tvirai

Tvirai – kaimas Kupiškio rajono savivaldybėje, 4 km į šiaurės rytus nuo Skapiškio, prie kelio . Kaimą supa Notigalės–Skapgirio miškai. Stovi kelios sodybos, tuščias daugiabutis, yra veikiančios kapinaitės.Banguolė Aleknienė-Andrijauskė, Nykstantys Tvirai prie kelio į didmiesčius, Kupiškėnų mintys, 2019-09-19. Nuoroda tikrinta 2025-04-05.

 Istorija 
Manoma, kad kaimas susiformavo per Valakų reformą ir priklausė Mituvos valdoms. Spėjama, kad iš pradžių kaimas turėjo kitą pavadinimą. Tvirai minimi 1694 m. Skapiškio parapijos aprašyme. XVIII a. priklausė Skapiškio dvarui, 1749 m. kartu su kitomis dvaro valdomis užrašyti dominikonų vienuolynui. 1913 m. per žemės reformą kaimas išskirstytas į vienkiemius; tuo metu buvo 24 ūkiai, iš jų didžiausias valdė 30,13 dešimtinių (apie 33 ha) žemės. 1923 m. buvo 23 ūkiai. 1944 m. liepą ties Tvirais vyko stiprūs sovietų ir vokiečių kariuomenių susidūrimai, pamušti keli sovietų tankai. Po karo per sovietines represijas nužudyti keli kaimo vyrai, viena šeima ištremta į Sibirą. 1950 m. Tviruose įkurtas „Žvaigždės“ kolūkis. 1950–1974 m. kaimas priklausė „Ąžuolo“, 1974–1992 m. – „Skapiškio“ kolūkiui. Kaime veikė biblioteka (iki 1991 m.),  kultūros namai, pieno surinkimo punktas, parduotuvė. 2019 m. kaime buvo 5 gyvenamos sodybos.

 Gyventojai 

 Šaltiniai 

Kategorija:Kupiškio rajono savivaldybės gyvenvietės